open-index/open-wikipedia-markdown huggingface dataset:
Yuzava (Niigata)

Yaponiyaning Niigata prefekturasida joylashgan shaharchadir. 2019-yil 1-iyul holatiga koʻra, shaharning taxminiy aholisi 7926 kishini, aholi zichligi esa har kvadrat kilometrga 22,2 kishini tashkil qilgan. Shaharning umumiy maydoni 357,29 kvadrat kilometrni (137,95 mi²) tashkil etdi. Shahar issiq buloqlari bilan mashhur.

## Geografiyasi
Yuzava Niigata prefekturasining janubi-gʻarbiy qismida, shimoliy Nagano prefekturasi va shimoliy Gunma prefekturasi bilan chegaradosh togʻli hududda joylashgan. Yapon dengizi va uning atrofidagi Yapon Alp togʻlari oʻrtasidagi geografik joylashuvi tufayli, u Yaponiyadagi eng yuqori yillik qor qoplamalardan biriga ega. Mintaqada koʻplab changʻi kurortlari mavjud. Naeba tog'i (2143 metr) qisman shahar chegaralarida joylashgan. Shaharning katta qismi Joshinʼetsu-kōgen milliy bogʻi yoki Uonuma Renpo prefekturasi bogʻi chegaralari hududida oʻrnashgan.

### Atrofdagi munitsipalitetlar

* Niigata prefekturasi
** Minamiuonuma
** Tokamachi
** Tsunan
* Nagano prefekturasi
** Sakae
* Gunma prefekturasi
** Nakanojjo
** Minakami

### Iqlimi
Yuzava nam kontinental iqlimga ega (Köppen *Dfa*) boʻlib, issiq va nam yoz hamda sovuq qish fasli kuchli qor yogʻishi bilan ajralib turadi. Yuzavada oʻrtacha yillik harorat  ni tashkil etadi. Yillik oʻrtacha yogʻin miqdori  boʻlib, eng seryogʻin oy sentyabr hisoblanadi. Avgustda eng yuqori harorat  atrofida va eng past harorat yanvarda, taxminan  atrofida boʻladi. 



## Demografiyasi
Yaponiya aholini roʻyxatga olish maʼlumotlariga koʻra, Yuzava aholisi soni soʻnggi 30 yil ichida kamaygan.

## Tarixi
Hozirgi Yuzava hududi qadimgi Echigo viloyatining bir qismi boʻlgan. Yuzava, , , ,  va Mitsumata () Yuzava qishloqlari hisoblanadi. Shaharcha 1889-yil 1-aprelda zamonaviy munitsipalitetlar tizimining bir qismi sifatida yaratilgan. 1901-yil 1-noyabrda Futai va Asakai birlashib,  qishlogʻiga aylantirildi. Yuzava, Mikuni, Kandatsu, Tsuchidaru va Mitsumata 1955-yil 1-aprelda birlashtirildi va Yuzava shahriga aylandi.

## Taʼlim tizimi
Yuzavada bitta davlat boshlangʻich maktabi va shahar hukumati tomonidan boshqariladigan bitta davlat oʻrta maktabi faoliyat yuritadi. Shaharda endi oʻrta maktab mavjud emas.

## Transporti

### Temir yoʻl
 — Joetsu Shinkansen

* Echigo-Yuzava — Gala Yuzava

 JR Sharq yoʻnalish — Joetsu liniyasi

* Tsuchitaru — Echigo-Nakazato — Echigo-Yuzava — Ivappara-Ski-jō-mae

 Hokuhoku Express — Hokuhoku liniyasi

* Echigo-Yuzava

### Magistral yoʻl

* Kan-Etsu tez yoʻli
* Milliy yoʻnalish 17
* Milliy yoʻnalish 353

## Mahalliy diqqatga sazovor joylar

### Changʻi kurortlari
Hududda juda koʻp changʻi kurortlari mavjud. Shaharga Joetsu Shinkansen liniyasidagi Echigo-Yuzava va Gala-Yuzava stansiyalari faoliyat yuritadi, bu esa Tokiodan eng oson borish mumkin boʻlgan qishki sport maydonlaridan biri hisoblanadi va shahar iqtisodiyoti asosan changʻi va snoubord sport turlaridan keladigan mablagʻga tayanadi.

## Madaniy maʼlumotlar
Yasunari Kavabataning klassik romani „*Snow Country (Qor mamlakati)*“ voqealari Yuzava shahrida boʻlib oʻtadi.

## Yana qarang

* Takahan Ryokan — Yuzava shahrida joylashgan tarixiy mehmonxona

## Manbalar

## Havolalar

* Rasmiy sayti
Carles Aleñá

**Carles Aleñá Castillo** ()(1998-yil 5-yanvarda tugʻilgan) — ispaniyalik professional futbolchi, „Getafe“ jamoasining markaziy yarim himoyachisi. Xalqaro miqiyosda Ispaniya terma jamosi saharafini himoya qiladi.

## Klubdagi faoliyati

### Barselona
Kataloniyaning Barselona provinsiyasidagi Mataro shahrida tugʻilgan Aleña muvaffaqiyatli sinov oʻyinlaridan soʻng 2005-yilda 7 yoshida Barselonaning yoshlar akademiyasi La Masiaga koʻchib oʻtgan. Klub tomonidan yuqori iqtidor egasi sifatida koʻrilgan Aleña 2015-yilning 29-avgustida Segunda B divizionida " Pobla de Mafumet „ jamoasiga qarshi debyut oʻyinida zahiradan maydonga tushgan.

2015-yilning 24-noyabrida Aleña UEFA Yoshlar ligasi doirasidagi „Roma“ga qarshi oʻyinda gol muallifiga aylangan. U oʻzining ligadagi birinchi golini 19-dekabr kuni *“Barselona B"* tarkibida „Eldense“darvozasiga kiritgan.

Aleña ilk bor 2016-yilning 10-fevralida „Barselona“ning asosiy tarkibiga kiritilgan, 2015/2016-yilgi Ispaniya Kubogi yarim finalining javob oʻyinida „Valensiya“ga qarshi oʻyinda zaxirga roʻyhatiga kiritilgan. U oʻsha yilning 30-noyabrida asosiy jamoadagi debyutini oʻtkazgan va xuddi shu oʻyinda „ Hércules“ darvozasiga gol urishga muvaffaq boʻlgan.

Aleña La Ligadagi debyutini 2017-yilning 2-aprelida oʻtkazgan. U „Granada“ga qarshi oʻyinda Ivan Rakitich oʻrniga ikkinchi boʻlimda maydonga tushgan. 28-iyun kuni u „Barselona“ bilan uch yillik professional shartnoma imzolagan. 2018-yil iyul oyida u „Golden Boy“ mukofotiga nomzod boʻlgan. 2018-yilning 4-dekabrida Aleña „Barselona“ safida „Vilyarreal“ga qarshi oʻyinda birinchi ligadagi golini urgan.

## Faoliyat statistikasi

## Yutuqlari
**Barselona**

* La Liga : 2018–2019 
* Copa del Rey : 2016–2017, 2017–2018

## Manbalar
Darah tumani

**Darah tumani** () — Afgʻonistonning Panjshir viloyatidagi tuman. 2019-yilda aholi soni 15 407 kishini tashkil qilgan.

## Yana qarang

* Afgʻoniston tumanlari
* Panjshir viloyati

## Manbalar
Thomas Morgenstern

**Tomas Morgenstern** — (1986-yil 30-oktyabrda tugʻilgan) avstriyalik chang'ida sakrash yoʻnalishidagi sobiq sportchi. 2002-yildan 2014-yilgacha musobaqalarda qatnashgan. U barcha davrlardagi eng muvaffaqiyatli changʻichilardan biri boʻlib, 23 ta yakka tartibli gʻalaba bilan ikki marta Jahon kubogi unvonini qoʻlga kiritgan, har birida bir marta „ Toʻrt tepalik“ turniri va Shimoliy turnirida, sakkizta jahon chempionati oltin medali (bitta shaxsiy, yettita jamoaviy) va uchta Qishki Olimpiya oltin medallariga (bir yakkalik, ikkita jamoaviy) ega chiqqan.

## Faoliyati
Morgenstern changʻida sakrash boʻyicha faoliyatini Qitʼa kubogida boshlagan va toʻrtta urinishdan uchtasida gʻalaba qozongan. U 2002—2003-yilgi Toʻrt tepalik turnirida yuqori darajadagi Jahon kubogida debyut qilgan, u yerda Oberstdorfda 9-oʻrin, Garmish-Partenkirxenda 25-oʻrin, Insbrukda 9-oʻrin va Bischofshofenda 6-oʻrinni egallagan; bu yakuniy turnir jadvalida 10-oʻrinni egallagan. Turnir tugaganidan besh kun oʻtgach, Liberecdagi birinchi Jahon kubogi musobaqasida gʻalaba qozongan. Keyingi 2003—2004-yilgi yozda birinchi marta changʻidan sakrash boʻyicha Gran-prini qoʻlga kiritgan.

2003—2004-yilgi mavsum boshida Morgenstern Kuusamoda dahshatli baxtsiz hodisaga uchragan, u havoga koʻtarilgandan soʻng uni shamol uchirib yuborgan va uni havoda agʻdarib, orqasi bilan qattiq qoʻnishga majbur qilgan. Thomas faqat yengil jarohatlar olgan va muvaffaqiyatini davom ettirish uchun tezda oyoqqa turgan. Oʻsha mavsumdagi „Toʻrt tepalik“ turnirining aksariyat qismida Sigurd Pettersendan keyin ikkinchi oʻrinni egallagan va nihoyat umumiy natijalarga koʻra toʻrtinchi oʻrinni egallagan. Changʻi uchish boʻyicha jahon chempionatida 3-oʻrin bilan birinchi jamoaviy medalini qoʻlga kiritgan.

Keyingi mavsumda Morgenstern Shimoliy changʻi boʻyicha jahon chempionatida ikkala jamoaviy musobaqada (normal tepalik va katta tepalik) oltin medallarni qoʻlga kiritgan.

2008—2009-yilgi mavsumda Morgenstern hech qanday musobaqada gʻalaba qozona olmagan, ammo Liberetsda boʻlib oʻtgan Shimoliy changʻi boʻyicha jahon chempionatida jamoaviy oltin medalni qoʻlga kiritgan.

## Jahon chempionati

### Turnir jadvali

## Shaxsiy hayoti
2013-yilda 10 yillik sevgilisini tashlab, yangi qiz doʻsti, fizioterapevt bilan Gavayiga taʼtilga ketib qolgan. Uning sobiq ayolidan Lili ismli qizi bor (2012-yil 26-dekabrda tugʻilgan).

## Manbalar
Greg Zanon

**Gregory M. Zanon** (, 1980-yil 5-iyunda tugʻilgan) — Kanadalik sobiq professional xokkey himoyachisi. U Milliy Xokkey Ligasida (NHL) deyarli 500 oʻyin oʻtkazgan.

## Jamoalardagi faoliyati
Greg Zanon beshinchi raundda, Ottawa Senators jamoasi tomonidan 2000-yilda NHLga kirish draftida 156-oʻrinda jamoa tarkibiga tanlangan. U 1999-yildan 2003-yilgacha CCHAdagi Omahadagi Nebraska universiteti jamoasida toʻrt mavsum oʻynagan va 2001-yilda CCHA birinchi yulduzlar jamoasiga tanlab olingan.

Senators jamoasi bilan shartnoma imzolay olmagan Zanon, Nashville Predators jamoasining filiali boʻlgan Milwaukee Admirals jamoasi bilan uch mavsum oʻynagan. 2005—2006-yilgi mavsumda u Predators jamoasi safida toʻrtta oʻyin oʻynagan. Zanon NHLda bloklangan zarbalar statistikasida eng yaxshi oʻyinchi sifatida yuqori pogʻonaga koʻtarilgan. U 2007—2008-yilgi NHL mavsumida 189 ta bloklangan zarbaga ega boʻlgan.

2009-yil 1-iyulda Zanon Minnesota Wild jamoasi bilan uch yillik shartnoma imzolagan. Uning 2009—2010-yilgi Wild jamoasi bilan birinchi mavsumi juda muvaffaqiyatli boʻlgan. Ishonchli jismoniy kuchini isbotlash bilan birga u 81 oʻyinda 13 ta golli uzatmani amalga oshirib, 15 ochko toʻplagan.

2011—2012-yilgi mavsumda Wild jamoasi bilan shartnomasining soʻnggi yilida Zanon jamoaning asosiy tarkibidan chiqarib yuborildi.

2012-yil 1-iyulda Zanon erkin agent sifatida Colorado Avalanche jamoasi bilan 4,5 million dollarlik ikki yillik shartnoma imzolagan. 2012—2013-yilgi lokavt bilan qisqartirilgan mavsumda Zanon oʻzining Avalanchedagi debyutini oʻtkazgan va 2013-yil 19-yanvarda Minnesota Wildga qarshi kechgan oʻyindagi golga assistentlik qilgan.

2014-yil 8-iyulda Zanon NHLning Florida Panthers jamoasi bilan erkin agent sifatida bir yillik ikki tomonlama shartnoma imzolagan. Zanon 12 mavsumdan soʻng professional faoliyatini yakunlagan.

## Jamoalardagi faoliyat statistikasi

## Mukofot va unvonlari

## Manbalar
Víctor Álvarez

**Victor Gilermo Álvarez Delgado** () (1993-yil 14-martda tugʻilgan) — ispaniyalik professional futbolchi . Asosan chap qanot himoyachisi sifatida mydonga tushadi. Xalqaro maydonda Ispaniya terma jamoasi sharafini himoya qiladi.

## Klubdagi faoliyati

### Espanyol
Kataloniyaning Barselona shahrida tugʻilgan Álvarez 17 yoshida toʻrtinchi divizion jamoasi RCD Espanyol safida debyutini oʻyinini oʻtkazgan. 2011-yilning 6-martida u oʻzining asosiy jamoasi tarkibida La Ligadagi debyutini „Levante UD“ga safarda oʻtkazgan.

2013-yilning 25-martida Álvarez *Perikos* bilan yangi toʻrt yillik shartnoma imzolagan va jamoaning asosiy tarkibga koʻtarilgan. Biroq, u may oyi oxirida yura- qon tomir kasalligi tufayli operatsiya qilingan, faqat olti oydan soʻng, „Rayo Valyekano“ga qarshi safarda oʻtgan uchrashuvda maydonga qaytgan.

Álvarez 2014-yilning 15-yanvarida „Espanyol“ safida oʻzining ilk golini urdi va bu goli jamoasiga Ispaniya Kubogining 1/8 finalida „AD Alkorkon“ ustidan gʻalaba qozonishga yordam bergan. Uning ligadagi ilk uchrashuvi 2015-yilning 22-sentyabrida, Estadi Kornella-El Prat stadionida Valensiya qarshi oʻtgan. Bu oʻyinda Álvarez jamoasi magʻlubiyatga uchragan.

### Arsenal Tula
2017-yil 20-iyulda Álvarez Rossiya Premer-ligasi klubi „Arsenal Tula“ga ikki yillik shartnoma asosida qoʻshilgan. U ilk golini 2019-yil 11-avgust kuni „Ufa“ ga qarshi oʻyinda (1:0) kiritgan.

Álvarez 2020-yil 31-iyulda jamoani tark etgan.

### Pafos
2021-yil 28-yanvarda Pafos FC Álvarez bilan shartnoma imzolaganini eʼlon qilgan va futbolchi jamoa tarkibiga qoʻshilgan.

## Faoliyat statistikasi

## Manbalar
Trent Yawney

**Trent G. Yawney** (, 1965-yil 29-sentyabrda tugʻilgan) — kanadalik professional xokkey murabbiyi va sobiq xokkey himoyachisi. Hozirda u Milliy xokkey ligasining (NHL) Los Anjeles Kings jamoasida yordamchi murabbiy boʻlib faoliyat yuritmoqda.

## Jamoalardagi oʻyin faoliyati
Yawney Saskatchewan Junior Xokkey Ligasining (SJHL) Saskatoon jamoasidada, keyin esa Gʻarbiy Xokkey Ligasining (WHL) Saskatoon Blades jamoasida oʻynagan. Yawney 1984-yilda NHL draftida Chicago Blackhawks jamoasi tomonidan umumiy hisobda 45-oʻrinda jamoa tarkibiga tanlangan. Kanada milliy erkaklar xokkey jamoasi bilan oʻynaganidan soʻng, Yawney NHLda Blackhawks, Calgary Flames va St. Blues jamoalarida oʻynagan.

Yawney 1988-yilda Calgary jamoasidagi Qishki Olimpiya oʻyinlarida Kanada terma jamoasi sardori sifatida ham ishtirok etgan. U dastlab Blackhawks jamoasi tomonidan 1984-yilgi NHL draftining uchinchi bosqichida (umumiy 45-oʻrinda) jamoa tarkibiga tanlangan.

## Xokkeydan keyingi faoliyati
Yawney 1999—2000-yillardagi NHL mavsumida Chicago Blackhawks jamoasining yordamchi murabbiyi, keyinchalik esa 2000-yildan 2005-yilgacha Amerika Xokkey Ligasida (AHL) Norfolk Admirals bosh murabbiyi boʻlgan. 2005-yil 7-iyulda Yawney Blackhowks jamoasi bosh murabbiyi etib tayinlangan. 2012-yil 10-yanvarda Yawney AHLning Syracuse Crunch jamoasi bosh murabbiyi lavozimini egallagan.

2018-yilning 23-aprelida Anaheim Ducks jamoasi Yawney bilan yordamchi murabbiy sifatida shartnomani uzaytirmayotganini eʼlon qildi.

## Shaxsiy hayoti
Yawney va uning rafiqasi Charlane ikki farzandi bor.

## Jamoalardagi faoliyat statistikasi

### Xalqaro musobaqalardagi faoliyat statistikasi

## Manbalar
Jakub Janda

**Yakub Janda** — (1978-yil 27-aprelda tugʻilgan) chexiyalik siyosatchi va changʻidan sakrash yoʻnalishidagi sobiq sportchi. Changʻida sakrashda 1996-yildan 2017-yilgacha qatnashib, 2005—2006-yilgi Jahon kubogi va 2005—2006-yilgi Toʻrt tepalik turnirida (Janne Ahonen bilan birgalikda) gʻolib boʻlgan, shuningdek, 2005-yilgi Jahon chempionatida kumush va bronza medallarini qoʻlga kiritgan. Janda Chexiyadagi eng muvaffaqiyatli changʻichilardan biri boʻlib, hozirgi kunga qadar Chexiyadagi yagona Jahon kubogi chempioni hisoblanadi.

## Changʻida sakrash faoliayti
Janda 1996-yilda jahon chempionatida debyut qilgan. U oʻzining birinchi yirik muvaffaqiyatini 2003-yilda Liberetsda uchinchi oʻrinni egallagan. Janda 2004-yilda sloveniyalik yangi murabbiy Vasya Baych qoʻl ostida oʻz faoliyatini sezilarli darajada yaxshilagan va koʻplab gʻalabalarga erishgan. 2004—2005-yilgi mavsumda bir necha ikkinchi va uchinchi oʻrinlarni va Jahon kubogi musobaqalarida bitta gʻalabani qoʻlga kiritgan. 2005-yilda Oberstdorfda boʻlib oʻtgan Shimoliy changʻi boʻyicha jahon chempionatida kumush va bronza medalini qoʻlga kiritgan.

Maʼlum vaqtdan soʻng Janda formasi tushib ketgan, bu Turindagi 2006-yilgi Qishki Olimpiada oʻyinlarida yomon natijalarga olib kelgan, yakka tartibdagi oddiy tepalikda 13-oʻrinni, yakka tartibli katta tepalikda 10-oʻrinni va jamoaviy katta tepalikda 9-oʻrinni egallagan.

Janda soʻnggi urinishga chiqmadi va jahon chempionati turnir jadvalini 1151 ochko bilan yakunlagan, shu holatida ham turnir jadvalida Ahonendan 127 ochko oldinda boʻlgan. U changʻidan sakrash boʻyicha Jahon kubogini qoʻlga kiritgan birinchi chex hisoblanadi va Olimpiya intizomi boʻyicha Jahon kubogi turnir jadvalida birinchi boʻlib gʻolib chiqqan.

Murabbiy Vasya Bayc Chexiya terma jamoasi bilan munosabatlarini mavsumdan soʻng tugatgan va uning oʻrniga avstriyalik Richard Shallert kelgan.

### Yutuqlari

## Manbalar
Futbol boʻyicha ayollar oʻrtasidagi Oʻzbekiston Superkubogi

**Ayollar oʻrtasidagi Oʻzbekiston Superkubogi** – futbol boʻyicha Oʻzbekistonda oʻtkaziladigan turnir. Ushbu turnir 1 ta oʻyindan iborat boʻlib, unda oʻtgan mavsumdagi Oʻzbekiston Kubogi sohibi va Ayollar oliy ligasi chempioni toʻqnashadi. Agarda kubok va chempionatni bitta jamoa yutgan boʻlsa, unda chempionatda 2-oʻrinni egallagan klub, chempionga qarshi oʻynaydi.

## Tarixi
Ayollar oʻrtasidagi Oʻzbekiston Superkubogi 2015-yilda ilk bor tashkil etilgan. Kubokning ilk bahslari 2015-yilda 2 ta uchrashuvdan iborat bolib dastlab Qarshidagi „Geolog“ stadionida oʻtkazilgan boʻlsa, javob uchrashivi esa Bekoboddagi „Metallurg“ stadionida oʻtkazilgan. Ushbu baxs Sevinch – Metallur-W jamoalari oʻrtasida oʻtkazilgan.

## Superkubokning barcha sovrindor jamoalari

## Manbalar
Sascha Bigalke

**Sascha Bigalke** (; 1990-yil 8-yanvarda tugʻilgan) — nemis sobiq professional futbolchisi, hujumkor yarim himoyachi sifatida oʻynagan.

## Faoliyati
Bigalke oʻzining professional faoliyatini „Hertha BSC“ jamoasida boshlagan va debyutini 2008-yilning 31-iyulida 2008—2009-yilgi UEFA kubogi birinchi saralash bosqichi javob uchrashuvida „Nistru Otaci“ ga qarshi oʻtkazgan. 2011-yil yanvar oyida Arminia Bielefeldga oʻtishni rejalashtirgan edi, biroq Bigalke transfer tugashiga oz vaqt qolganda oyogʻini sindirib olgach, kelishuv bekor boʻldi. „Hertha“ safida bor-yoʻgʻi bitta ligada oʻynaganidan soʻng, 2011-yil iyul oyida SpVgg Unterhachingga tekinga oʻtdi. 

Sascha 45 oʻyinda (liga va kubok) toʻqqizta gol urdi va oʻn ikkita golli uzatmani amalga oshirdi. DFB-Pokalning 1. FC Kölnga qarshi oʻyinda oʻynaganidan soʻng, raqib jamoa murabbiylarining eʼtiborini tortdi va 2012-yilning avgustida, transferlar oynasining soʻnggi kunida ular bilan shartnoma imzoladi. Taxminlarga koʻra, transfer narxi 400 000 yevroni tashkil etgan.

1.FC Köln uchun birinchi mavsumida Bigalke 16 oʻyinda munosib rol oʻynadi, ulardan sakkiztasida asosiy tarkibda tushdi. 2013—2014-yilgi mavsumoldi jarayonlarda unga mahalliy SF Troisdorf jamoasiga qarshi oʻrtoqlik oʻyinida raqib darvozaboni jarohat yetkazib qoʻydi. Keyinchalik, u deyarli butun mavsumni oʻtkazib yubordi

2014-yil 22-iyulda 1. FC Köln Bigalke va yana toʻrt nafar oʻyinchi boshqa asosiy jamoada oʻynamasligini eʼlon qildi. Buning oʻrniga uni klubni tark etishga chaqirishdi va ikkinchi jamoa bilan mashgʻulotlarda qatnashishga majbur boʻldi. Uning shartnomasi oʻzaro kelishuvga koʻra bekor qilindi va Unterhachingga bepulga qaytishga muvaffaq boʻldi. Sascha ular bilan bir yillik shartnoma imzoladi, shartnomada yana bir yilga uzaytirish bandi ham bor edi.

Bigalke 2021-yilning mart oyida jarohatlar tufayli futboldan ketgan.

## Faoliyat statistikasi

### Klublarda

### Terma jamoada

## Manbalar

## Havolalar

*
Kevin Young (muz xokkeyi)

**Kevin Young** (, 1982-yil 16-iyulda tugʻilgan) — kanadalik sobiq professional xokkey himoyachisi.

## Jamoalardagi oʻyin faoliyati
Britaniya Kolumbiyasining White Rock shahrida tugʻilgan Young G'arbiy Xokkey Ligasi va Ontario Xokkey Ligasida besh mavsumni oʻsmirlar xokkey jamoasida oʻtkazgan. Keyin u New Brunswick universiteti jamoasi bilan MDH chempionatida xokkey oʻynashga borgan. 2004-yilda u Clare Drake mukofoti bilan MDHda yilning eng yaxshi oʻyinchisi sifatida taqdirlanganida oʻzining ajoyib oʻyini uchun tan olingan.

Oʻqishini kollejga koʻchirib oʻtishidan oldin Don Cherry „Kevin Young — Semiahmoo Minor Xokkey Assotsiatsiyasi yaqin tarixdagi eng katta istiqboldir“ degan soʻzlarini keltirgan.

Professional sifatida Young Shimoliy Amerikada ham, Yevropada ham, Niderlandiya, Buyuk Britaniya, Germaniya va Fransiya chempionatlarida oʻynagan.

2012—2013-yilgi mavsumda Young Markaziy xokkey ligasida (CHL) Wichita Thunder jamoasi tarkibida oʻynagan. U 24 gol va 35 golli uzatma bilan 59 ochko jamgʻargan va CHLning eng yaxshi himoyachisi deb topilgan.

2013-yil 29-avgustda ECHLning Colorado Eagles jamoasi 2013—2014-yilgi mavsum uchun Young bilan shartnoma imzolagan. Young pley-offda birinchi bosqichda magʻlubiyatga uchragunga qadar 6 ta gol va 35 ochko toʻplashga muvaffaq boʻlgan.

2014-yil 12-iyun kuni Young ECHLning Allen Americans jamoasi bilan bir yillik shartnoma imzolagan. 2014—2015-yilgi mavsumda Young 8 gol va 44 ochko bilan himoyachilar orasida ligada 8-oʻrinni egallagan va keyinchalik American jamoasiga Kelly kubogi chempionligini qoʻlga kiritishda yordam bergan.

2015—2016-yilgi mavsumda Young American jamoasi bilan 3 oʻyindan soʻng 2015-yil 19-oktyabrda Jonathan Parker evaziga Reading Royals jamoasiga almashtirilgan.

## Jamoalardagi faoliyat statistikasi

## Mukofot va unvonlari

## Manbalar
Martin Schmitt

**Martin Shmitt** — (; 1978-yil 29-yanvarda tugʻilgan) 1997-yildan 2014-yilgacha musobaqalarda qatnashgan sobiq nemis changʻisi. U ikki marta Jahon kubogini qoʻlga kiritgan Germaniyaning eng muvaffaqiyatli changʻichilardan biri; qishki Olimpiya oʻyinlarida oltin medal; jahon chempionatida toʻrtta oltin medal va changʻi uchish boʻyicha jahon rekordchisi hisoblanadi. Martin va uning vatandoshi Sven Xannavaldning muvaffaqiyati Germaniyada changʻida sakrashni yanada ommalashtirgan va ayniqsa, RTL kabel televideniyesi yordami bilan ularning yoritilishi 1990-yillarning oxiri va 2000-yillarning boshlarida katta eʼtirofga sazovor boʻlgan.

## Faoliayti
Germaniyadagi Furtvangen changʻi klubida oʻzining raqobatbardosh faoliyatini boshlagan Shmittning birinchi katta muvaffaqiyati Furtvangen changʻi maktab-internatida maktab oʻquvchisi sifatida 1997-yilda Trondxaymda boʻlib oʻtgan XCHF Shimoliy changʻi boʻyicha jahon chempionatida bronza medalini qoʻlga kiritganida roʻy bergan. Keyingi mavsumda yaʼni, 1998-yilda Naganoda boʻlib oʻtgan Qishki Olimpiya oʻyinlarida jamoaviy yirik tepalik musobaqasida kumush medalga sazovor boʻlgan.

1998—1999-yillarda Shmitt birinchi marta jamoaviy Jahon kubogini qoʻlga kiritgan va 1999-yilda Ramsau shahrida boʻlib oʻtgan XCHF Shimoliy changʻi boʻyicha jahon chempionatida yakka tartibli va jamoaviy yirik tepalik musobaqalarida gʻalaba qozongan. U 1999—2000-yillarda jahon chempionligini muvaffaqiyatli himoya qilgan.

Shmitt 1999-yildan 2001-yilgacha changʻida sakrash boʻyicha jahon shohsuppalaridagi muvaffaqiyatiga erishgan. Jahon chempionatida 28 ta muvaffaqiyatga (1998—1999-yilgi mavsumda 10 ta, 1999—2000-yilgi mavsumda 11 ta, 2000—2001-yil 6 ta, 2001—2002-yilgi mavsumda 1 ta) erishgan. Martin jahon reytingida Gregor Shlierenzauer (53 ta gʻalaba), Nykänen (46 ta gʻalaba), Adam Małysz (39 ta gʻalaba), Kamil Stoch (39 ta gʻalaba), Janne Ahonen (36 ta gʻalaba) va Yens Vaysflog (33 ta gʻalaba) Mattidan keyin yettinchi oʻrinni egallagan.XCHF Shimoliy changʻi boʻyicha jahon chempionatida u sakkizta medalni (shu jumladan toʻrtta oltin) qoʻlga kiritgan va Qishki Olimpiya oʻyinlarida ikkita kumush va bitta oltin medalni qoʻlga kiritgan.

## Changʻida sakrash boʻyicha jahon rekordlari

## Manbalar
Vágner Love

**Vágner Love** (haqiqiy ismi Vágner Silva de Souza; ) – 1984-yil 11-iyunda tugʻilgan. Braziliyalik futbolchi, „Sport Recife“ klubida hujumchi hisoblanadi.

## Klublardagi faoliyati
2004-yilda Vágner Love 6,2 million yevro evaziga Moskvaning „CSKA“ klubi tomonidan sotib olingan. „Armiya“ klubi braziliyalik futbolchini argentinalik Fernando Kavenagidan koʻra afzal koʻrgan, uning maoshi klubning qolgan oʻyinchilarining daromadidan 2,5 baravar koʻp boʻlgan. Vágner Lovening „CSKA“ tarkibidagi debyut oʻyini 4-avgust kuni Bokuning „Neftchi“ klubi bilan Chempionlar ligasining 2-saralash bosqichi oʻyini boʻld. Bu oʻyinda 46-daqiqada maydonga tushib, 72-daqiqada gol urgan. 14-avgust kuni u Rossiya chempionatida „CSKA“ safida Yaroslavlning „Shinnik“ jamoasiga qarshi oʻyinda asosiy tarkibda maydonga tushgan. 5 oydan soʻng u jamoani tark etib, „Corinthians“ga oʻtishi mumkin edi, biroq yakunda kelishuv amalga oshmagan.

### Palmeiras
2009-yil 28-avgustda hujumchi oilaviy sabablarga koʻra va terma jamoada oʻynash istagi tufayli Braziliyaning „Palmeiras“ klubiga ijaraga oʻtgan.

2010-yilning 15-yanvarida Vágner Love 10-iyulgacha Braziliyaning „Flamengo“ klubiga ijaraga berilgan. Shu kunning oʻzidayoq u klub stadionida muxlislar bilan tanishtirilgan va 9-raqamli futbolkani olgan. 24-yanvar kuni Rio-de-Janeyro shtat chempionatida klub safidagi ilk oʻyinida Vágner Love „Bangu“ klubi darvozasiga ikkita gol urib, jamoasiga 2:1 hisobida gʻalaba keltirdi. Ijara muddati tugagach, Vágner Love Moskvaning „CSKA“ klubi rahbariyatidan shartnomani yana bir yilga uzaytirishni soʻragan, ammo rad javobi berilgan.

### Qayrat
2020-yilning 8-iyulida Vágner Love „Kairat“ga tekin transfer evaziga qoʻshilgan va yangi jamoa bilan olti oylik shartnoma imzolagan. 18-avgust kuni u debyut uchrashuvida golli uzatmani amalga oshirgan. 27-avgust kuni Yevropa ligasi saralash bosqichi doirasida armanistonlik „Nuh“ klubiga qarshi oʻyinda (4:1) ikkita gol urgan. 30-avgust kuni QPL doirasidagi „Ordabasi“ bilan oʻyinda (3:1.) dubl qayd etgan. 6-noyabr kuni shartnoma yana bir yilga uzaytirilgani eʼlon qilingan.

Vágner Love 2004-yilda Peruda Amerika Kubogida gʻalaba qozongan Braziliya terma jamoasi futbolchisi edi, ammo u jamoani Carlos Alberto Parreira boshqargan paytda deyarli oʻynamagan. Parreira ketganidan keyin terma jamoani Carlos Dunga boshqarganida, Vágner Love va uning „CSKA“dagi jamoadoshlari Daniel Karvalyu va Dudu Cearenselar jamoaga chaqirilgan. Milliy terma jamoadagi toʻrtinchi oʻyinida "Uels"ga qarshi oʻyinda Vágner Love oʻzining birinchi golini urgan. Vágner Love 2007-yilgi mavsumni „CSKA“ bilan ajoyib boshlaganidan soʻng „Dunga“ jamoasiga qoʻshilgan, u 2007-yilgi Amerika kubogida Braziliyaning har bir oʻyinida maydonga tushgan, biroq faqat bir marta gol urgan. 2007-yil 15-iyulda Vágner Love ushbu nufuzli turnirning finalida oʻynagan va Daniel Alvesga golli uzatmani amalga oshirgan, natijada Braziliya oʻsha uchrashuvda Argentinani 3:0 hisobida magʻlub etgan.

## Statistika

## Manbalar
Kean Bryan

**Kean Shay Bryan** () (1996-yil 1-noyabrda tugʻilgan) — angliyalik futbolchi. Kean Bryan Angliya chempionati vakili „West Bromwich Albion“ futbol klubida himoyachi sifatida oʻynaydi.

## Faoliyati

### Manchester City
Kean Bryan oʻz faoliyatini 11 yoshida "Manchester City" futbol klubining yoshlar jamoasida boshlagan. Bu yerda Kean Bryan yarim himoyachi pozitsiyasidan markaziy himoyachi pozitsiyaga oʻtgan.

2016-yil 31-avgustda Kean Bryan 2016—2017-yilgi mavsumning qolgan qismi uchun ijara asosida „Bury“ futbol klubi jamoasiga qoʻshildi. Kean Bryan 3-sentyabr kuni Angliya futbol ligasi doirasida „Port Vale“ futbol klubi ustidan 4:1 hisobida gʻalaba qozongan oʻyinda Niall Maher oʻrniga 71-daqiqada maydonga tushib oʻzining ilk oʻyinini oʻtkazdi.

2017-yilning 31-avgustida Kean Bryan 2018-yil yanvarigacha „Oldham Athletic“ futbol klubi safiga ijaraga berildi. 2018-yil 17-may kuni Kean Bryan klubning yillik taqdirlash marosimida „Oldham Athletic“ futbol klubida mavsumning eng yaxshi yosh oʻyinchisi sovrinini qoʻlga kiritdi.

### Sheffield United
2018-yilning 2-avgustida Kean Bryan „Sheffield United“ futbol klubi safiga bepul transfer orqali qoʻshildi va uch yillik shartnoma imzoladi. Shartnomaga sotish bandi kiritilgan edi. Kean Bryan 2020-yil 30-yanvarda „Bolton Wanderers“ futbol klubi bilan olti oylik ijara shartnomasi imzoladi.

### West Bromwich Albion
2021-yil 7-sentyabrda Kean Bryan „West Bromwich Albion“ futbol klubi bilan ikki yillik shartnoma imzoladi. Kean Bryan 2021-yilning 3-noyabrida „ Hull City“ futbol klubi bilan boʻlib oʻtgan oʻyinda (1:0) jarohat olib, mavsumning qolgan qismida safdan chiqqan edi.

## Oʻyin uslubi
Markaziy himoyachi yoki yarim himoyachi sifatida harakat qila oladigan Kean Bryan oʻzining maydonni koʻra olish qobiliyati va toʻpni aniq uzatish qobiliyati, shuningdek, uzoq masofadan zarbalar berish va penaltini aniq amalga oshira olishi bilan ajralib turadi.

## Shaxsiy hayoti
Kean Bryan 2016-yildan beri aktrisa Brooke Vincent bilan yaqin munosabatda boʻlib kelgan. Kean Bryan va Brooke Vincentning 2019-yil oktyabr va 2021-yil may oylarida tugʻilgan ikkita oʻgʻillari bor. Kean Bryanning onasi 2020-yil iyun oyida vafot etgan.

## Statistika

## Manbalar
Pablo Salazar

**Pablo Andres Salazar Sánchez** () – 1982-yil 21-noyabrda Kosta-Rikada tugʻilgan. „Herediano“ klubi va Kosta-Rika terma jamoasi himoyachisi. 2004-yilgi Olimpiya oʻyinlari ishtirokchisi.

## Klublardagi faoliyati
2002-yilda Pablo Salazar faoliyatini „Santa Barbara“ safida boshlagan. Debyut mavsumi tugagandan soʻng, u Kosta-Rika chempionatida debyutini oʻtkazgan „Kartagina“ klubiga koʻchib oʻtgan. 2006-yilda Pablo Salazar „Alajuelense“ bilan shartnoma imzolagan. 2008-yilda Pablo Salazar „Municipal Liberia“ klubiga koʻchib oʻtgan va u yerda bir yil oʻtib chempionlikni qoʻlga kiritgan. 2010-yilda Pablo Salazar „Universidad de Costa Rica“ klubiga qoʻshilgan. 25-iyul kuni „Peres Seledon“ klubiga qarshi oʻyinda u yangi jamoada debyut qilgan. 2011-yilning 9-fevralida „San Carlos“ klubiga qarshi bahsda Pablo Salazar „Universidad de Costa Rica“ safida birinchi golini urgan. Oʻsha yilning yozida Pablo Salazar „Herediano“ klubiga koʻchib oʻtgan. 31-iyul kuni „Puntarenas“ klubiga qarshi oʻyinda u yangi klub safida debyut qilgan. 18-sentabr kuni „San Carlos“ga qarshi kechgan bahsda Pablo Salazar „Herediano“ uchun birinchi golini urgan. 2012-yilda u ikkinchi marta mamlakat chempioni boʻlgan.

2015-yil boshida Pablo Salazar meksikaning „Venados“ klubiga ijara asosida oʻtgan. 14-fevral kuni „Atlético San Luis“ klubiga qarshi oʻyinda u Liga Assensoda debyut qilgan. Ijara muddati tugagach, Pablo Salazar „Herediano“ga qaytgan va yana ikki marta mamlakat chempioniga aylangan.

## Xalqaro faoliyati
2001-yilda Kosta-Rika yoshlar terma jamoasi tarkibida Pablo Salazar Argentinada boʻlib oʻtgan yoshlar oʻrtasidagi jahon chempionatida ishtirok etgan. 2004-yilda milliy terma jamoa tarkibida Pablo Salazar Afinadagi Olimpiya oʻyinlariga yoʻl olgan. Turnirda u Marokash, Iroq, Portugaliya, Argentina jamoalariga qarshi oʻyinlarda maydonga tushib, jamoaning 1/4 finalga chiqishiga yordam bergan.

2005-yil 9-noyabrda Kosta-Rika terma jamoasi safida Fransiyaga qarshi oʻrtoqlik uchrashuvida debyut qilgan.

2013-yilda Pablo Salazar Markaziy Amerika kubogi gʻolibiga aylangan. Turnirda u Nikaragua, Gvatemala, Salvador va Gonduras terma jamoalariga qarshi oʻyinlarda qatnashgan.

2014-yilda Pablo Salazar ikkinchi marta Markaziy Amerika kubogini qoʻlga kiritgan. Turnirda u Gvatemala jamoasiga qarshi oʻyinda maydonga tushgan.

## Statistikasi

## Manbalar
Jerry Walker (muz xokkeyi)

**Jerry Walker** () — kanadalik, isteʼfodagi xokkeychi. U NCAA tarixidagi eng sermahsul gol mualliflaridan biri boʻlgan. Walker 1961-yilda All-American mukofoti sohibi boʻlgan. Denver jamoasi tarkibida u ketma-ket milliy chempionatlarda gʻalaba qozonishga jamoaga katta yordam bergan.

## Jamoalardagi oʻyin faoliyati
Walker 1950-yillarning oʻrtalarida Regina Pats jamoasida oʻynagan koʻplab oʻyinchilardan biri boʻlgan. Jamoaning sobiq murabbiyi Murray Armstrong tomonidan Denverda oʻynash uchun yollangan. U 1959-yilda ikkinchi kurs talabasi sifatida universitet jamoasiga qoʻshilgan va darhol Pioneers jamoasida gol ura boshlagan. Walker jamoada birinchi mavsumida 31 ta gol urish boʻyicha yetakchilik qilgan va Denverning chempionatdagi gʻalabasida birinchi golni urgan. U keyingi mavsumda jamoaning yulduziga aylangan va 32 oʻyinda 56 ta gol urib, koʻplab dastur va konferensiya rekordlarini oʻrnatgan. NCAA turnirida Walker Denver jamoasining asosiy oʻyinchilaridan biri boʻlgan va Denverni ketma-ket ikkinchi chempionlikka olib kelgan.

Walker 1961-yildan keyin Denverni tark etgan. U 1999-yilda Denver atletik shon-shuhrat mukofoti sohiblari qatoriga kiritilgan.

Walker hali ham Denver Pioneers jamoasi tarixidagi eng yaxshi toʻpurarlardan biridir. Denver Pioneers rekordlari bir mavsumdagi gollar (56), har bir oʻyindagi gollar (1,32), xet-triklar (13), bir mavsumdagi xet-triklar (10) va eng koʻp kiritilgan gollar rekordini oʻrnatgan.

## Jamoalardagi faoliyat statistikasi

## Mukofot va unvonlari

## Manbalar
Zarley Zalapski

**Zarley Bennett Zalapski** (, 1968-yil 22-aprel — 2017-yil 10-dekabr) — kanadalik professional xokkey himoyachisi.

## Jamoalardagi oʻyin faoliyati
Zalapski xokkeydagi faoliyatini Alberta Junior Xokkey Ligasining Fort Saskachewan Traders jamoasi bilan boshlagan. Traders jamoasi bilan birinchi mavsumda Zalapski 67 oʻyinda 70 ochko toʻplagan. Zalapski keyingi ikki yilni Kanada terma jamoasida oʻtkazgan. Zalapski 1986-yilgi NHL draftida Pittsburgh Penguins jamoasi tomonidan umumiy hisobda 4-oʻrinda jamoa tarkibiga tanlangan. U NHLdagi 637 ta oʻyinda 99 ta gol va 285 ta golli uzatma bilan jami 384 ochko toʻplagan.

U 1988-yilda Alberta shtatining Calgary shahrida boʻlib oʻtgan qishki Olimpiya oʻyinlarida Kanada Olimpiya xokkey jamoasi aʼzosi boʻlgan. Lekin Kanada jamoasi medallar shohsupasidan mahrum boʻlib, toʻrtinchi oʻrinni egallagan. Kanada medallar bosqichidagi birinchi oʻyinida magʻlubiyatga uchragan boʻlsa-da, lekin Zalapski jamoaning Gʻarbiy Germaniya va Chexoslovakiya ustidan qozonilgan gʻalabalarida muhim rol oʻynagan.

Milliy xokkey ligasidagi 11 yillik faoliyatidan soʻng Zalapski, Penguins, Hartford Whalers, Calgary Flames, Monreal Canadiens va Philadelphia Flyers jamoalarida oʻynab, keyin Germaniya, Italiya va Avstriyadagi xokkey ligalarida jamoalarida oʻynagan.

## Shaxsiy hayoti
Zalapski Len va Bonnie Zalapskining oʻgʻli. Uning gʻayrioddiy ismi golf ishqibozi boʻlgan otasi Lennining professional golfchi Kermit Zarley sharafiga qoʻyishi natijasida paydo boʻlgan. Zalapskining Kyla ismli singlisi ham bor.

Zalapski 2006-yilda rafiqasi Klaudjia bilan turmush qurganligi sababli Shveysariya fuqaroligini olgan.

## Mukofotlari

* 1989-yilda NHL All-Rookie Team nomiga kiritilgan.
* NHL All-Star oʻyinida oʻynagan (1993)

## Jamoalardagi faoliyat statistikasi

### Xalqaro musobaqalardagi faoliyat statistikasi

## Manbalar
Andy Ryan

**Andy Ryan ()** (1994-yil 29-sentyabrda tugʻilgan) — shotlandiyalik professional futbolchi. Andy Ryan „Hamilton Academical“ futbol klubi jamoasida hujumchi sifatida oʻynaydi. Andy Ryan oʻz faoliyatini "Hamilton Academical' futbol klubining yoshlar jamoasida boshlagan edi. Keyinchalik Andy Ryan „Forfar Athletic“, „Airdrieonians“, „Dunfermline Athletic“, „Stirling Albion“, „Brechin City“ va „Arbroath“ futbol klublarida oʻynadi.

## Faoliyati
Andy Ryan 2011-yil 23-iyul kuni Shotlandiya challenge kuboki doirasidagi yarim final oʻyinida „Hamilton Academical“ futbol klubi jamoasi safida debyut qildi.

Andy Ryan 2012-yil fevral oyida SFLda oyning eng yaxshi yosh futbolchisi deb topildi. Shundan soʻng 2012-yil mart oyida Andy Ryan klub bilan uch yillik shartnoma imzoladi.

2013-yil 18-oktyabrda Andy Ryan „Brechin City“ futbol klubi bilan bir oylik ijara shartnomasini imzoladi. „Hamilton“ klubiga qaytganidan soʻng, Andy Ryan klubdagi imkoniyatlari cheklanganligini tan oldi, lekin u hali ham u yerda oʻynashdan mamnun edi. 2015-yilning aprel oyida Andy Ryan klub bilan 2016-yilning yozigacha yangi shartnoma imzoladi. 2015-yilning 13-avgustida Andy Ryan „Arbroath“ futbol klubi safiga uch oylik ijara asosida qoʻshildi. Andy Ryan 2015-yil dekabrida oʻzaro kelishuvga koʻra „Hamilton“ futbol klubini tark etdi.

„Hamilton“ futbol klubini tark etganidan soʻng, Andy Ryan 2016-yilning yanvarida „Forfar Athletic“ futbol klubi bilan shartnoma imzolashga muvaffaq boʻldi.

Andy Ryan 2016-yil may oyida „Airdrieonians“ futbol klubi safiga qoʻshilishga rozilik bildirdi.

„Airdrieonians“ futbol klubi bilan muvaffaqiyatli mavsumdan soʻng, Andy Ryan 2017-yil 15-avgustda Shotlandiya chempionati vakili „Dunfermline Athletic“ futbol klubi jamoasi bilan oshkor etilmagan toʻlov evaziga shartnoma imzoladi. 2020-yil yanvar oyida Andy Ryan „Airdrieonians“ futbol klubi safiga ijara asosida qaytib keldi. Andy Ryan klub safida 7 ta oʻyinda maydonga tushib, ikki marta gol urishga muvaffaq boʻldi. 2020-yil may oyida Andy Ryan „Dunfermline“ futbol klubi bilan imzolagan shartnoma muddati nihoyasiga yetgach, klubni tark etdi.

„Dunfermline“ klubini tark etganidan koʻp oʻtmay, Andy Ryan Shotlandiya Ikkinchi ligasi vakili „Stirling Albion“ futbol klubi bilan shartnoma imzoladi. „Stirling“ klubidagi muvaffaqiyatli mavsumdan soʻng, Andy Ryan 2021-yil 28-iyunda oʻzining birinchi klubi „Hamilton Academical“ jamoasiga qaytib, ikki yillik shartnoma imzoladi.

## Faoliyat statistikasi

## Manbalar
Jake Walman

**Jake Walman** (, 1996-yil 20-fevralda tugʻilgan) — kanadalik professional xokkey himoyachisi. U uzoq vaqt Milliy Xokkey Ligasining (NHL) Detroit Red Wings jamoasida oʻynagan. Walman St. Louis Blues jamoasi tomonidan 2014-yilgi NHL draftida 82-oʻrinda jamoa tarkibiga tanlangan.

## Yoshligi
Walman Toronto, Ontario tugʻilgan. U yahudiydir.

## Jamoalardagi oʻyin faoliyati
Walman Sharqiy Xokkey Providens kollejida xokkey boʻyicha kollejga kirishdan oldin Ontario Junior Xokkey Ligasida (OJHL) Toronto Jr. Canadiens jamoasi bilan xokkey oʻynagan. Friars jamoasi bilan birinchi kurs mavsumidan oldin, Walman 2014-yilgi NHL draftida umumiy hisobda 82-oʻrinda St. Louis Blues jamoasi tomonidan tanlangan.

2017-yilning 28-martida, 2016—2017-yillarda Friars bilan oʻzining bir mavsumni yakunlab, Walman oʻzining kollejdagi faoliyatini erta yakunlagan. Keyinchalik u St. Louis Blues jamoasi bilan uch yillik boshlangʻich darajadagi shartnoma imzolagan.

Walman 2019—2020-yilgi mavsumda Blues jamoasi safida NHLdagi debyutini oʻtkazgan. Blues jamoasi bilan uch mavsumda u 57 oʻyinda toʻrtta gol va toʻrtta golli uzatmani amalga oshirgan.

2022-yil 21-martda Walman Oskar Sundqvist bilan birga Detroit Red Wings jamoasiga Nick Leddy va Luke Witkowski evaziga 2023-yilda NHL draftida ikkinchi bosqich tanlovi sifatida almashtirilgan.. 2022-yil 11-avgustda Walman Red Wings jamoasi bilan 2022—2023-yilgi NHL mavsumi uchun qayta shartnoma imzolagan.

## Jamoalardagi faoliyat statistikasi

## Mukofot va unvonlari

## Manbalar
Nurush Aliyev

**Nurush Aligasan oʻgʻli Aliyev** 1911-yil, Jevat tumani – 1995-yil, Neftchala viloyati) – Sovet Ozarbayjon agronomi, Sotsialistik Mehnat Qahramoni (1980).

## Hayoti
1911-yilda Boku shahri, Jevat tumani, Ashagi Karamanli qishlogʻida tugʻilgan.

Ulugʻ Vatan urushi qatnashchisi.

Mehnat faoliyatini 1934-yilda boshlagan. 1943-yilgacha u taʼminot va isteʼmol kooperatsiyasi tizimida ishlagan. 1946—1958-yillarda – qishloq kengashi raisi, kolxoz raisi, mahalliy sanoat kombinati direktori. 1959-yildan – Ozarbayjon SSR Neftchala viloyatidagi Stepan Shaumyan nomidagi kolxoz raisi.

Nurush Aliyev ishda oʻzini tajribali, mohir, oʻziga va atrofdagilarga talabchan rahbar sifatida koʻrsatdi. Nurush Aliyev rahbarligidagi kolxoz oʻninchi besh yillikda eng yuqori koʻrsatkichlarga erishdi. 1979-yilda xoʻjalikda 6,4 ming tonna paxta olindi, paxta hosildorligi gektariga 60 sentnerga yetkazildi. Oʻninchi besh yillik yakunlariga koʻra xoʻjalikda paxta hosili 7 ming tonnaga, paxta hosildorligi 1,5 barobarga, gʻalla hosildorligi 20 sentnerga, sut miqdori 900 sentnerga koʻpaytirildi. kilogramm.

SSSR Oliy Soveti Prezidiumining 1980-yil 3-oktabrdagi Farmoni bilan sanoat va qishloq xoʻjaligi mahsulotlarini ishlab chiqarish boʻyicha oʻninchi besh yillikning topshiriqlarini muddatidan oldin bajarishda erishilgan ulkan muvaffaqiyatlari uchun Aliyev Nurush Aligasan. oʻgʻli Lenin ordeni va „Oʻroq va bolgʻa“ oltin medali bilan Sotsialistik Mehnat Qahramoni unvoni bilan taqdirlangan.

Respublika ijtimoiy-siyosiy hayotida faol ishtirok etgan. 1955-yildan KPSS aʼzosi. Ozarbayjon SSR Oliy Kengashining 9-chaqiriq deputati. Ozarbayjon SSR 304-sonli Xilli saylov okrugidan Oliy Sovet deputatligiga saylangan; Ozarbayjon SSR Oliy Soveti Prezidiumi aʼzosi. Ozarbayjon Kommunistik partiyasi Markaziy Qoʻmitasi aʼzosi.
## Adabiyotlar
* Ozarbayjon SSR Oliy Kengashi deputatlari. Toʻqqizinchi chaqiriq. – Boku: Azerneshr, 1976. – B. 78.
## Havolalar
* Aliev Nurush Aligasan ogli (rus.). Sayt „Geroi strani“.
Carlos Ochoa

**Karlos Augusto Ochoa Mendoza** () — 1978-yil 5-martda Meksikaning Apatsingan shahrida. 2002-yilda CONCACAF oltin kubogida Meksika terma jamoasi tarkibida boʻlgan.

## Klublardagi faoliyati
Carlos Ochoa oʻz faoliyatini „Necaxa“ klubida boshlagan va u yerda zaxira oʻyinchisi boʻlgan. Carlos Ochoa „UANL Tigres“ bilan mashhurlikka erishgan, Carlos Ochoa yerda u faoliyati davomida yana ikki marta qaytgan. 2002-yilgi Jahon chempionatidan soʻng Carlos Ochoa „Pyrénées“ klubiga koʻchib oʻtgan.

Carlos Ochoa 2003—2004-yilgi mavsumni „Querétaro“ klubida oʻtkazgan va har uchinchi oʻyinda gol urgan. 2004-yilning yozida Carlos Ochoa „Chiapas“ bilan shartnoma imzolagan. Ikki mavsum davomida raqiblar darvozasiga 21 marta zarba bergan Carlos Ochoa klub tarixidagi eng koʻp gol urgan ikkinchi futbolchiga aylangan.

Carlos Ochoa keyingi ikki yilni „Monterrey“ klubida oʻynagan. 2009-yilda Carlos Ochoa keyinchalik sotib olish imkoniyati bilan „Guadalajara“ klubiga ijaraga oʻtgan. Carlos Ochoa yangi klubida yaxshi oʻyin koʻrsatganiga qaramay, shartnomasi uzaytirilmagan.

„Guadalajara“ bilan shartnomasi uzaytirilmagandan soʻng, hujumchining keyingi klubi „Santos Laguna“ boʻlgan. Carlos Ochoa 2010—2011-yillarni „Jaguares Chiapas“ va „Tigres“ klublarida ijarada oʻtkazgan.

2012-yilning yozida Carlos Ochoa „Morelia“ klubiga ijaraga berilgan va mavsum oxirida uni yana Carlos Ochoa „Jaguares Chiapas“ klubiga bergan. 2014-yilning yozida Carlos Ochoa „Veracruz“ klubiga yoʻl olgan.

## Xalqaro faoliyati
2002-yilda Xaver Agirre Carlos Ochoani CONCACAF kubogi uchun Meksika terma jamoasiga chaqirgan. Ushbu turnirda Carlos Ochoa terma jamoadagi yagona golini urgan. Gvatemalaga qarshi kechgan bahsda 2:1 hisobi qayd etilib, u gol urgan va jamoasiga gʻalaba keltirgan. Kubokdan soʻng Carlos Ochoa 2002-yilgi Jahon chempionati uchun oʻrtoqlik va saralash oʻyinlarida oʻynagan. Keyingi safar Carlos Ochoa terma jamoaga besh yildan keyin chaqirilagan.

Carlos Ochoaning milliy terma jamoadagi soʻnggi oʻyini 2010-yilgi Jahon chempionati saralash turnirida AQSH terma jamoasiga qarshi boʻlagan.

## Statistikasi

## Meksika safidagi gollari

## Manbalar
2013-yilgi Britaniya Formula Ford chempionati

2013-yilda Buyuk Britaniyaning Dunlop MSA Formula Ford chempionati Angliya va Shotlandiya boʻylab oʻtkazilgan. Ushbu musobaqa koʻp bosqichli avtopoyga chempionati edi. 

## Poygachilar va jamoalar

Barcha jamoalar Britaniyada roʻyxatdan oʻtgan.

## Chempionat jadvali

* S/O — Start ololmadi
* S/Oʻ — Saralashdan oʻtolmadi
* DSK — Diskvalifikatsiya
* I/E — Ishtirok etmadi
* CH/K — Chiqib ketdi

## Manbalar

## Havolalar
* The home of the British Formula Ford Championship
Jonathan Menéndez

**Jonathan Diego Menéndez** () — 1994-yil 5-martda Buenos-Ayresda tavallud topgan. Argentinalik futbolchi, „Vélez Sarsfield“da hujumchi sifatida oʻynaydi.

## Hayoti
Jonathan Diego Menéndez „Chacarita Juniors“ klubi tarbiyalanuvchisi hisoblanadi. 2011-yil 5-iyun kuni u Primera Nacionalda „Boca Unidos“ga qarshi debyut qilgan. 2012-yil boshida Jonathan Diego Menéndez Ispaniyaning „Sevilla“ jamoasining zaxira jamoasi bilan shartnoma imzolagan. Ispaniya uchinchi divizionida u uch mavsum oʻtkazgan, lekin asosiy jamoada hech qachon debyut qilmagan. 2015-yil boshida Jonathan Diego Menéndez „Chacarita Juniors“ futbol klubiga erkin agent sifatida qaytgan. 11-avgust kuni „Ferro Carril Oeste“ klubiga qarshi oʻyinda u oʻz jamoasi uchun ilk golini urgan.

2016-yilning yozida Jonathan Diego Menéndez „Talleres“ga koʻchib oʻtgan. 17-sentabr kuni „Kolon“ga qarshi oʻyinda Argentina Primer ligasida debyut qilgan. 15-oktabr kuni „San Martín de San Juan“ jamosiga qarshi bahsda Jonathan Diego Menéndez „Talleres“ safidagi birinchi golini urgan.

2018-yil boshida Jonathan Diego Menéndez „Independiente“ga koʻchib oʻtgan. Transfer summasi 2,5 million yevroni tashkil qilgan.

2018-yil avgust oyida Jonathan Diego Menéndez Qatarning „Al Rayyan“ klubiga bir mavsumga 500 ming dollar evaziga 3,5 million dollarga sotib olish opsiyasi bilan ijaraga berilgan.

2019-yil iyul oyida Jonathan Diego Menéndez Sebastyan Palasiosning „Independiente“ga oʻtishi uchun tovon puli sifatida „Talleres“ga ijaraga qaytgan.

2021-yil 29-may kuni Jonathan Diego Menéndez MLSning „Real Salt Lake“ klubiga oʻtib, uch yillik shartnoma imzolagan. U 24-iyul kuni „Colorado Rapids“ga qarshi oʻyinda AQSH Oliy Ligasidagi debyutini oʻtkazgan. 4-sentabr kuni „Dallas“ga qarshi oʻyinda u RSL uchun birinchi golini urgan va golli uzatmani ham amalga oshirgan.

## Statistika

## Manbalar
Daniel Bachmann (futbolchi)

**Daniel Bachmann** () (1994-yil 9-iyulda tugʻilgan) — avstriyalik professional futbolchi. Daniel Bachmann „Watford“ futbol klubi va Avstriya milliy futbol terma jamoasida darvozabon sifatida oʻynaydi.

Daniel Bachmann oʻz faoliyatini 2011-yilda „Stoke City“ futbol klubida boshlagan. „Stoke“ klubidagi faoliyati davomida Daniel Bachmann „Wrexham“, Shotlandiyaning „Ross County“ va „Bury“ futbol klublariga ijaraga berilgan. Daniel Bachmann 2017-yilda „Watford“ futbol klubi tarkibiga qoʻshilgan va 2018—2019-yilgi mavsumni „Kilmarnock“ futbol klubida ijara asosida oʻtkazgan.

## Klublardagi oʻyin faoliyati

### Stoke City
Daniel Bachmann 2011-yilning yozida Avstriyaning „Wien“ futbol klubidan Angliyaning „Stoke City“ futbol klubiga oʻtgan edi. Daniel Bachmann „Stoke“ futbol klubining 18 va 21 yoshgacha boʻlgan yoshlar jamoasi bilan oʻynadi va 2014-yil 5-avgustda „Wrexham“ futbol klubi jamoasiga ijara asosida qoʻshildi.

Daniel Bachmann 2015-yil iyul oyida Shotlandiya Premer-ligasining „Ross County“ futbol klubiga olti oylik ijara asosida qoʻshildi. Daniel Bachmann klub bilan ilk oʻyinini 2015-yilning 8-avgustida oʻtkazdi va jarohat olgan darvozabon Scott Fox oʻrniga „Hamilton Academical“ futbol klubiga qarshi oʻyinda maydonga tushdi. 2015-yilning 28-oktyabrida Daniel Bachmann „Bury“ futbol klubi tarkibiga bir oylik ijara asosida qoʻshildi.

Daniel Bachmann 2016-yilning iyul oyida „Stoke“ futbol klubi bilan yana bir yillik shartnomaga imzo chekdi. Daniel Bachmann 2016—2017-yilgi mavsum oxirida „Stoke“ futbol klubini tark etdi.

### Watford
2017-yilning 1-iyulida Daniel Bachmann „Watford“ futbol klubi bilan uch yillik shartnoma imzoladi.

2018-yilning 8-avgustida Daniel Bachmann Shotlandiya Premer-ligasi vakili „Kilmarnock“ futbol klubi jamoasiga mavsumiy ijara shartnomasi asosida qoʻshildi.

2021-yilning 14-avgustida Daniel Bachmann Premer-ligadagi birinchi oʻyinini „Watford“ futbol klubi tarkibida „Aston Villa“ futbol klubiga qarshi oʻtkazdi va unda „Watford“ klubi 3:2 hisobida gʻalaba qozondi.

## Xalqaro oʻyinlardagi faoliyati
Daniel Bachmann Avstriyaning 16 yoshgacha boʻlgan oʻsmirlar milliy futbol terma jamoasi safida xalqaro oʻyinlarda Avstriya sharafini himoya qilgan. Keyinchalik Daniel Bachmann Avstriyaning 17 yoshgacha, 18 yoshgacha, 19 yoshgacha va 21 yoshgacha boʻlgan oʻsmirlar milliy futbol terma jamoalari tarkibiga chaqirilgan.

## Faoliyat statistikasi

### Klub

### Xalqaro

## Manbalar
Brian Maisonneuve

**Brian Maisonneuve** () — 1973-yil 28-iyulda AQShning Michigan shtati Warren shahrida tugʻilgan. Amerikalik futbol yarim himoyachisi „Columbus Crew“ va AQSh terma jamoasidagi oʻyinlari bilan tanilgan. 1998-yilgi jahon chempionati, shuningdek, Atlanta yozgi Olimpiya oʻyinlari ishtirokchisi.

## Klublardagi faoliyati
1991-yilda Brian Maisonneuve oʻz faoliyatini Indiana universiteti futbol jamoasida oʻynashdan boshladi. U bir necha bor jamoaga kubokni yutishda yordam berdi va NCAAda eng yaxshi 10 toʻpurardan biri boʻldi. Hamda, 1996-yilda Brian Maisonneuve MLS bilan shartnoma imzoladi va keyinchalik „Columbus Crew“ futbol klubi tomonidan futbolchi bilan shartnoma tuzilgan. U butun faoliyatini shu jamoada oʻtkazdi.

## Xalqaro faoliyati
1996-yilda Brian Maisonneuve AQSh olimpiya terma jamoasi tarkibida Atlanta Olimpiadasida ishtirok etdi. Turnirda Argentina, Tunis va Portugaliya jamoalariga qarshi oʻyinlarda maydonga tushgan. Tunisliklar va portugaliyaliklarga qarshi janglarda Brian Maisonneuve gol urdi.

1997-yil 4-iyunda u AQSh terma jamoasi safida Paragvayga qarshi oʻrtoqlik oʻyinida debyut qildi. 1998-yilda Brian Maisonneuve CONCACAF oltin kubogi uchun tarkibda boʻlgan, ammo turnirda birorta ham oʻyinda qatnashmagan. Oʻsha yili u milliy terma jamoa bilan Fransiyada boʻlib oʻtgan jahon chempionatiga yoʻl oldi. Turnirda Mesonnev Eron, Germaniya va Yugoslaviya terma jamoalariga qarshi uchta oʻyinda ham qatnashdi. 2002-yilda Brian Maisonneuve AQSh terma jamoasi bilan CONCACAF oltin kubogini qoʻlga kiritdi.

## Statistika

## Manbalar